Avengers: Infinity War Atasi Kutipan Tiket Jurassic World
Filem terbaru Marvel, Avengers: Infinity War terus menambah kutipan tiket walaupun filem itu akan bersaing sengit dengan filem adiwira terbaru lakonan Ryan Reynold, Deadpool 2. Menurut laporan dari Forbes, Avengers: Infinity War kini telah mengatasi rekod kutipan filem Jurassic World. Avengers: Infinity War telah melepasi angka $1.675 billion, mengatasi kutipan tiket Jurrasic World yang berjaya mengutip $1.672 billion pada tahun 2015. Kini filem yang menampilkan adiwira-adiwira Marvel itu berada di tangga ketiga filem paling laris sepanjang zaman. Setakat ini Avatar masih memegang rekod tertinggi dengan kutipan sebanyak $2.788 billion, diikuti Titanic yang mengutip $2.188 billion dan Star Wars: A Force Awakens yang berjaya mengumpul $2.068 billion sepanjang tayangannya. Avengers: Infinity War masih lagi ditayangkan dipawagam-pawagam tempatan.